Starši a dźěći chcedźa zadźěwać, zo dyrbi přidružnik šulu wopušćić
Łaz (CK/SN). Sakska pyta młodych a zahorjenych wučerjow. Za tajkeho maja šulerjo a starši Daniela Volkmera, kiž na Łazowskej wyšej šuli hudźbu a němčinu podawa. W přichodnym šulskim lěće 2018/2019 pak to po wšěm zdaću hižo njebudźe, znajmjeńša nic na samsnym kubłanišću. Přećiwo tomu su starši a šulerjo spočatk tydźenja protestowali a při haće napřećo šuli demonstrowali.
Daniel Volkmer je germanistiku a hudźbu studował. Wón je kantor w Rěčicach a skutkuje wot lońšeho decembra na Łazowskej šuli jako přidružnik. Na dnju wotewrjenych duri w februaru bě nawodnica šule Margit Hypko hišće rjekła, zo z nim škałobu začinja a „zo so wjesela, zo tu je“.
slk_Latn szl_Latn szl_Latn